Publication: Magyar Közlöny
Issue: MK-1998-88 (Year: 1998, Number: 88)
Era: 1990-2004
Section: azt módosító 148/1994. (XI. 17.) Korm. rendelet, 193/1996.
Paragraph Index: 228

9. § A miniszter a statisztikáról szóló törvényben meghatározottak szerint gondoskodik a feladat- és hatáskörével kapcsolatos statisztikai információs rendszer kialakításáról, működtetéséről és fejlesztéséről. A Központi Statisztikai Hivatallal együttműködve ellátja a külgazdasági statisztika adat-előállítási folyamatának szakmai irányítását. Kezeli törvény vagy egyéb jogszabály felhatalmazása alapján a hatósági jogkörének gyakorlásához szükséges adatokat. Az összegyűjtött és feldolgozott információk alapján elemzi és értékeli a gazdasági folyamatokat, irányítja és összehangolja az információfeldolgozó, -elemző munkát.

Source: https://magyarkozlony.hu/hivatalos-lapok/7a8df8d163b3dbaadf3c71c76c1b4fee3be2639a/dokumentumok/f761b5a6f4dc915161eaca0afe1646e57adc384a/letoltes